"KLS" กับธุรกิจครบวงจรสองปี
คำถามและคำตอบปัจจัยหลักผลักดันกำไร ปี 2556
20 ก.ย. 2555

คำถามและคำตอบปัจจัยหลักผลักดันกำไร ปี 2556
ธุรกิจน้ำตาล ปริมาณน้ำตาลเพิ่มขึ้น 10% จากโครงการใหม่ที่ จ.เลย ขณะที่ราคาขายน่าจะทรงอยู่ในระดับที่สมเหตุสมผล เนื่องจากปริมาณน้ำตาลที่ลดลงจากประเทศที่ผลิตน้ำตาลรายใหญ่ อย่าง บราซิล และอินเดีย
ธุรกิจเอทานอล น่าจะถูกผลักดันโดยกำลังการผลิตที่สูงขึ้นจากความต้องการส่งออกที่แข็งแกร่ง
ธุรกิจไฟฟ้า ยังคงมีรายได้ที่แน่นอนในปี 2556 ก่อนที่กำลังการผลิตใหม่ 10 เมกะวัตต์ จะเข้ามาในต้นปี 2557
ราคาขายน้ำตาล ปี 2555/2556 ของ KSL น่าจะอยู่ที่ระดับเท่าไร
42% ของปริมาณขายในปี 2555/2556 ของ KSL ถูกกำหนดไว้ที่ระดับราคา24.75 เซนต์/ปอนด์ ตามบริษัท อ้อยและน้ำตาลไทย (TCSC) กำหนด เนื่องจากปริมาณน้ำตาลทั่วโลกที่คาดว่าจะลดลงจากประเทศผู้ผลิตน้ำตาลรายใหญ่
ราคาขายสำหรับส่วนที่ไม่ได้กำหนดราคาไว้ จึงน่าจะอยู่ระดับที่สมเหตุสมผล
สถานการณ์ธุรกิจน้ำตาลของ KSL ในประเทศลาวและกัมพูชาเป็นอย่างไร
ผลขาดทุนจากทั้งสองประเทศมีสาเหตุมาจากการขาดแคลนแรงงานที่มีทักษะทางด้านการเพาะปลูกอ้อย เนื่องจากทั้งสองประเทศไม่เคยเพาะปลูกอ้อย แต่อย่างไรก็ตาม KSL ได้รับการช่วยเหลืออย่างดีจากผู้เชี่ยวชาญเกี่ยวกับอ้อยชาวออสเตรเลีย ซึ่งให้คำแนะนำทางด้านการพัฒนาประสิทธิภาพในการผลิตและเทคนิคต่างๆ การเพิ่มประสิทธิภาพคาดว่าเห็นผลในปี 2556
นอกจากนี้ KSL ได้ให้เช่าพื้นที่เพาะปลูกอ้อยของเกษตรกรแทนการจ้างพวกเขาเป็นคนงาน ซึ่งนำไปสู่ความเชื่อที่ว่าอ้อยจะได้รับการดูแลมากขึ้นจากบรรดาชาวไร่ และน่าจะได้ผลตอบแทนที่สูงขึ้น คาดว่าจะมีผลขาดทุนจากกัมพูชาน้อยลงในปี 2556 และถึงจุดคุ้มทุนในปี 2557 ขณะที่ลาวคาดว่าจะได้กำไรในปี 2556
อะไรคือเหตุผลสำหรับการลงทุนในลาวและกัมพูชา
น้ำตาลดิบจากลาวและกัมพูชาปัจจุบันขายให้ยุโรป เห็นความต้องการที่แข็งแกร่งต่อเนื่อง เนื่องจากราคาส่งออกยังคงต่ำกว่าราคาตลาดของยุโรปอย่างมาก นอกจากนี้ น้ำตาลที่ขายจากลาวและกัมพูชายังได้รับการยกเว้นภาษี เนื่องจากเป็นประเทศด้อยพัฒนา KSL คาดว่าลาวและกัมพูชาจะสามารถเป็นศูนย์กลางในการส่งออกได้
สถานการณ์ธุรกิจเอทานอลเป็นอย่างไร
KSL มีความได้เปรียบทางด้านการแข่งขันเมื่อเทียบกับผู้ผลิตเอทานอลเพียงอย่างเดียว เนื่องจาก
ประการแรก KSL ปลูกอ้อยเอง ซึ่งสามารถควบคุมคุณภาพในการหีบอ้อยเพื่อให้ได้รับกากน้ำตาลที่มีคุณภาพตามที่ต้องการ เพื่อนำมาผลิตเอทานอลระดับมาตรฐานไปจนถึงระดับพรีเมียม
ประการที่สอง ไม่มีต้นทุนขนส่งกากน้ำตาลไปยังโรงงานเอทานอล และประการที่สาม มีธุรกิจที่ครบวงจร ยกตัวอย่างเช่น ก๊าซชีวภาพเป็นผลิตภัณฑ์พลอยได้ที่ได้จากโรงงานเอทานอล ซึ่งสามารถนำไปใช้ในโรงไฟฟ้าหรือโรงงานปุ๋ยของ KSL